প্রশ্ন (২৭/২৭) : জনৈক ইমাম টাকা ঋণ দিয়ে মাসে নির্দিষ্ট পরিমাণ লাভ গ্রহণ করেন। এভাবে লাভ গ্রহণ করা সূদের আওতায় পড়বে কি? এটা সূদ হলে ঐ ইমামের পিছনে ছালাত আদায় করা বৈধ হবে কি?  -সুমাইয়া  গণবিশ্ববিদ্যালয়, সাভার, ঢাকা।  উত্তর : স্পষ্ট সূদের আওতায় পড়বে। ইবনু আববাস (রাঃ) বলেন, ঋণ গ্রহিতা থেকে উপকার নিতে আমাদেরকে নিষেধ করা হয়েছে (ইরওয়া ৫/২৩৪, হা/১৩৯৭)। সুতরাং কর্য দিয়ে তা থেকে লাভ নেওয়া হারাম। এক্ষণে ইমাম সূদ গ্রহণ করলে সে ফাসিক (পাপাচারী) হবে। কেননা সূদকে আল্লাহ হারাম করেছেন (বাক্বারাহ ২৭৫)। ঐ ফাসিক ইমামের পিছনে ছালাত আদায় করলে তা জায়েয হবে। তবে এ ধরনের ইমাম নিয়োগ করা উচিত নয়। কারণ এতে অন্যায়কারীকে সাহায্য করা হবে। আল্লাহ বলেন, তোমরা পাপ ও সীমালংঘনের কাজে পরষ্পরকে সাহায্য করো না (মায়েদাহ ২)। (বিস্তারিত দ্র. ছালাতুর রাসূল (ছাঃ), পৃঃ ৮৮)।